[{"text_idx": "#000000", "text": "Dividendide maksustamine alates 2019. aastast"}, {"text_idx": "#000001", "text": "Alates jaanuarist 2019 toimub dividendide va\u0308ljamaksmisel nende maksustamine tulumaksuga uuel viisil:"}, {"text_idx": "#000002", "text": "regulaarsed dividendid maksustatakse madalama tulumaksuma\u0308a\u0308raga 14%;\nmitteregulaarsed dividendid maksustatakse tavapa\u0308rase tulumaksuma\u0308a\u0308raga 20%;\nkui regulaarsete dividendimaksete saajaks on eraisik, siis lisaks peetakse kinni va\u0308ljamakselt u\u0308ksikisiku tulumaks 7% ."}, {"text_idx": "#000003", "text": "Regulaarseteks dividendideks on summa, mis on va\u0308iksem vo\u0303i vo\u0303rdne eelneva kolme aasta jaotatud kasumiga."}, {"text_idx": "#000004", "text": "Dividende va\u0308ljamaksev a\u0308riu\u0308hing arvestab regulaarseid dividende, mida maksustatakse madalama maksuma\u0308a\u0308raga, allja\u0308rgnevalt:"}, {"text_idx": "#000005", "text": "2019. aastal u\u0308ks kolmandik 2018. aastal jaotatud kasumist, millelt on makstud tulumaks.\n2020. aastal u\u0308ks kolmandik 2018. ja 2019. aastal jaotatud kasumist, millelt on makstud tulumaks. Alus: Tulumaksuseadus \u00a761 lg53.\n2021. aastal (ja ja\u0308rgnevatel aastatel) kolme eelneva aasta keskmise maksustatud dividendi ja omakapitali va\u0308ljamakse ulatuses. Alus: Tulumaksuseadus \u00a74 lg5 ja \u00a7 501."}, {"text_idx": "#000006", "text": "Va\u0308ljamakstavate dividendide maksustamisel ei ole oluline, mis aasta kasumi arvelt a\u0308riu\u0308hing dividende maksab. Dividende maksustatakse kassapo\u0303hiselt. Alates 2019. aastast rakendatakse vo\u0303imalikus maksimaalses summas esmalt madalamat maksuma\u0308a\u0308ra; kui madalam maksuma\u0308a\u0308r on va\u0308ljamakstavatele dividendidele kasutatud, siis tavapa\u0308rast maksuma\u0308a\u0308ra. Dividendi va\u0308ljamaksete maksustamisel on madalama maksuma\u0308a\u0308ra rakendamine kohustuslik."}, {"text_idx": "#000007", "text": "Kui dividendid on maksustatud madalama 14%-lise maksuma\u0308a\u0308raga, siis eraisikule dividendide va\u0308ljamaksmisel tuleb ta\u0308iendavalt kinni pidada 7% eraisiku tulumaksu. Eraisik saab ka\u0308tte netodividendina va\u0308iksema summa kui a\u0308riu\u0308hingust dividendi saajad sama dividendide va\u0308ljamaksja juures."}, {"text_idx": "#000008", "text": "Kui dividendid on maksustatud tavapa\u0308rase 20%-lise maksuma\u0308a\u0308raga, siis nende eraisikule va\u0308ljamaksmisel ta\u0308iendavat maksu kinnipidamist ei toimu."}, {"text_idx": "#000009", "text": "Alates jaanuarist 2019 maksustatakse dividendide va\u0308ljamaksed uue skeemi alusel."}, {"text_idx": "#000010", "text": "A\u0308riu\u0308hing deklareerib madala ja tavapa\u0308rase maksuma\u0308a\u0308raga maksustatud dividendi va\u0308ljamaksed vorm TSD lisadel 7 ja INF1. Esimene uute maksuma\u0308a\u0308radega dividendid tuleb deklareerida jaanuari TSD-aruandes 10. veebruaril 2019."}, {"text_idx": "#000011", "text": "Dividendide teemal u\u0308ldiselt saate rohkem lugeda varasemas uudises siin."}, {"text_idx": "#000014", "text": "Moodul PALK arvutab kasutaja poolt sisestatud va\u0308ljamakstavate dividendide summale ettevo\u0303tte tulumaksu, vastavalt seaduses lubatud mahus kas madalamas vo\u0303i tavapa\u0308rases maksuma\u0308a\u0308ras, ja eraisikust dividendide saaja va\u0308ljamaksest peab kinni 7% u\u0308ksikisiku tulumaksu. Varasemate aastate keskmise, so regulaarsete dividendide arvutamiseks summeeritakse moodulis FINANTS raha va\u0308ljamaksete dokumentidelt 2018-ndal aastal va\u0308ljamakstud dividendid korrespondeeruva konto alusel."}, {"text_idx": "#000015", "text": "Ta\u0308iendasime ka TSD Lisa 7 ja INF1 koostamist. TSD Lisa 7 ja INF1 koostamise uus protseduur nopib dividendide saajad ja summad ning arvutatud maksud nupu \u201cDividendid\u201d alt avanevast tabelist."}, {"text_idx": "#000018", "text": "Teenused,kaubad tel 5656 7440 ttt@tttarkvara.ee skype tttarkvara\nRAPIDi klienditugi tel 5635 0700 rapid@tttarkvara.ee skype rapid.plus"}, {"text_idx": "#000019", "text": "Teenused,kaubad tel 5656 7440 ttt@tttarkvara.ee skype tttarkvara"}, {"text_idx": "#000020", "text": "RAPIDi klienditugi tel 5635 0700 rapid@tttarkvara.ee skype rapid.plus"}]